Αντρέι Κράβαρικ

Ο Αντρέι Κράβαρικ (Andrej Kravárik) είναι Σλοβάκος παλαίμαχος διεθνής πετοσφαιριστής που αγωνιζόταν στη θέση του διαγωνίου και νυν προπονητής πετοσφαίρισης. Γεννήθηκε στις 28 Ιουλίου 1971 στην Πιεστανί της Σλοβακίας. Το 2003 απέκτησε την ελληνική υπηκοότητα και στις 19 Απριλίου 2004 η ΔΟΕ επικύρωσε την αλλαγή υπηκοότητάς του, ανοίγοντάς του το δρόμο για να αγωνιστεί με την Εθνική Ελλάδας στην Ολυμπιάδα της Αθήνας. Διετέλεσε αρχηγός της ομάδας του Ηρακλή Θεσσαλονίκης ενώ αγωνιζόταν με το νούμερο 6 στη φανέλα και με το νούμερο 16 στην Εθνική Ελλάδας. Είναι παντρεμένος και έχει μια κόρη.

 Καριέρα 
Ο Αντρέι Κράβαρικ ξεκίνησε την καριέρα του από την VKP Μπρατισλάβας, με την οποία κατέκτησε δύο πρωταθλήματα Σλοβακίας του 1993 και του 1994. Από την επόμενη περίοδο αγωνίστηκε μέχρι το τέλος της καριέρας του στο ελληνικό πρωτάθλημα με διάλειμμα ενός μόνο χρόνου.

Την περίοδο 1994-1995 αγωνίστηκε με τα χρώματα του Π.Α.Ο.Κ. ενώ την επόμενη περίοδο πήρε μεταγγράφη για τον Εθνικό Αλεξανδρούπολης. Το καλοκαίρι του 1996 αγωνίστηκε για την ομάδα του Ηρακλή, ενώ την επόμενη χρονιά μεταπήδησε στην ομάδα του Άρη με την οποία κατέκτησε το σούπερ καπ της χρονιάς. Το καλοκαίρι του 1998 αgωνίστηκε στο κορυφαίο πρωτάθλημα της Ιταλίας με την Μοντικιάρι όπου ξεκίνησε ιδανικά, αλλά ένα βαρύ διάστρεμμα του στέρησε την θέση βασικού.

Το καλοκαίρι του 1999 επέστρεψε στον Ηρακλή όπου παρέμεινε μέχρι και το τέλος της καριέρας του και συνέδεσε το όνομα του με τις επιτυχίες του συλλόγου, τόσο στον ελληνικό χώρο, όσο και σε διεθνές επίπεδο. Με τον Ηρακλή ο Κράβαρικ κατέκτησε πέντε πρωταθλήματα, έξι κύπελλα και τέσσερα σούπερ κάπ, ενώ έφτασε πέντε φορές στο final four του Champions League, όντας τρεις φορές φιναλίστ.

Τίτλοι 
 Συλλογικοί 
 2 Πρωταθλήματα Σλοβακίας:
 1993, 1994
 5 Πρωταθλήματα Ελλάδας:
 2002, 2005, 2007, 2008, 2012
 6 Κύπελλα Ελλάδας:
 2000, 2002, 2004, 2005, 2006, 2012
 5 Σούπερ Καπ Ελλάδας:
 1997, 2004, 2005, 2007, 2008
 Champions League:
 3 Φιναλίστ: 2005, 2006, 2009

 Ατομικές διακρίσεις 
 Κύπελλο Ελλάδας 2000: Πολυτιμότερος Παίκτης (MVP) Κύπελλο Ελλάδας 2000: Αγώνες - MVP greekvolley.eu 
 Πρωτάθλημα Ελλάδας 1999-00: Πολυτιμότερος Παίκτης (MVP) 5ης, 8ης και 19ης αγωνιστικής Οι Πολυτιμότεροι Παίκτες του Πρωταθλήματος Ελλάδας από καθιέρωσης του Θεσμού  www.volleyleague.gr
 Πρωτάθλημα Ελλάδας 2000-01: Πολυτιμότερος Παίκτης (MVP) 10ης, 14ης, 17ης, 22ης αγωνιστικής  - Πολυτιμότερος Παίκτης (MVP) πρωταθλήματος Οι Πολυτιμότεροι Παίκτες του Πρωταθλήματος Ελλάδας  www.volleyleague.gr Ο Αντρέι Κράβαρικ του Ηρακλή MVP του πρωταθλήματος βόλεϊ 2000-01 www.in.gr 
 Τσάμπιονς Λιγκ 2002: Καλύτερος Μπλοκέρ
 Πρωτάθλημα Ελλάδας 2001-02: Πολυτιμότερος Παίκτης (MVP) 5ης αγωνιστικής 
 Πρωτάθλημα Ελλάδας 2002-03: Πολυτιμότερος Παίκτης (MVP) 11ης αγωνιστικής 
 Πρωτάθλημα Ελλάδας 2003-04: Πολυτιμότερος Παίκτης (MVP) 3ης και 15ης αγωνιστικής 
 Πρωτάθλημα Ελλάδας 2005-06: Πολυτιμότερος Παίκτης (MVP) 15ης αγωνιστικής 
 Πρωτάθλημα Ελλάδας 2006-07: Πολυτιμότερος Παίκτης (MVP) 5ης 5η αγωνιστική 2006-07: MVP ο Κράβαρικ www.sport-fm.gr  και 19ης αγωνιστικής Ο  Αντρέι Κράβαρικ Πολυτιμότερος Παίκτης 19ης αγωνιστικής 2006-07 www.sport-fm.gr 
 Πρωτάθλημα Ελλάδας 2010-11: Πολυτιμότερος Παίκτης (MVP) 10ης αγωνιστικής Ανασκόπηση Πρωταθλήματος 2010-11 old.volleynews.gr 
 Πρωτάθλημα Ελλάδας 2011-12: Πολυτιμότερος Παίκτης (MVP) πρωταθλήματος Ανασκόπηση Πρωταθλήματος 2011-12 old.volleynews.gr 

 Παραπομπές 

 Εξωτερικοί σύνδεσμοι 
 Αντρέι Κράβαρικ: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Αντρέι Κράβαρικ: Παρουσίαση - Ομάδες - Αγώνες - Στατιστικά globalsportsarchive.com
 Αντρέι Κράβαρικ: Ατομικά στοιχεία - Ομάδες καριέρας greekvolley.eu
 Αντρέι Κράβαρικ: Ευρωπαϊκή παρουσία www-old.cev.eu
Ο Αντρέι Κράβαρικ στην Ολυμπιάδα της Αθήνας 2004 www.fivb.org
 Προσωπική ιστοσελίδα
 Επιστρέφει σε πάγκο ο Κράβαρικ
 Ο... προδότης Κράβαρικ sportsfeed.gr 

Κατηγορία:Τσεχοσλοβάκοι αθλητές
Κατηγορία:Σλοβάκοι πετοσφαιριστές
Κατηγορία:Πετοσφαιριστές της εθνικής Ελλάδος
Κατηγορία:Έλληνες ομογενείς αθλητές
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Εθνικού Αλεξανδρούπολης
Κατηγορία:Προπονητές πετοσφαίρισης Άρη